雖然只係單以朱古力為主題，其實花樣都唔少，蛋糕、一粒粒既朱古力、macaroon、朱古力餅、chocolate mousse、chocolate drinks……一碟碟擺o係面前，幾爽呀！每人都有碟鹹點同鬆餅，可以中和下d甜膩膩既感覺。不過呢，朱古力始終都係漏，我好鍾意食朱古力，去到第二碟已經力不從心，漏到上頸，就算只係輕嚐，想食晒咁多款都有難度。當然，食自助餐唔係搵命博，食下傾下感受下五星級大酒店既氣氛同服務已經夠晒喇。